Document ID: 32001R1285

Komission asetus (EY) N:o 1285/2001,
annettu 28 päivänä kesäkuuta 2001,
maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklan mukaisesti esitetyn nimitysten rekisteröintihakemusluettelon hylkäämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 2796/2000(2), ja erityisesti sen 17 artiklan,
sekä katsoo seuraavaa:
(1) Päätöstä asetuksen (ETY) N:o 2081/92 17 artiklan 2 kohdan mukaisesti ilmoitetuista saksalaisten kivennäisvesien suojattuja alkuperänimityksiä koskevista 314 rekisteröintihakemuksesta ei ole vielä tehty.
(2) Ainakin 125 tapauksessa näistä 314 hakemuksesta ehdotetut nimet eivät ole maantieteellisiä, eivätkä siten mainitun asetuksen 2 artiklan a alakohdassa tarkoitettuja "alkuperänimityksiä".
(3) Asetuksen (ETY) N:o 2081/92 2 artiklan 3 kohdan mukaan perinteisiä maantieteellisiä tai muita kuin maantieteellisiä nimityksiä voidaan tietyin edellytyksin pitää alkuperänimityksinä. Tätä yleissäännöstä poikkeavaa artiklaa ei voida kuitenkaan soveltaa mihinkään näistä 125 hakemuksesta, sillä niissä ei ole selkeästi perusteltu, että ehdotetut nimitykset on perinteisesti liitetty tiettyyn maantieteelliseen alueeseen. Näin ollen näitä 125:tä hakemusta ei voida rekisteröidä.
(4) Asetuksen (ETY) N:o 2081/92 17 artiklan 2 kohdan mukaisesti ilmoitetuista, saksalaisia kivennäisvesiä koskevasta 314 rekisteröintihakemuksesta 15 tapauksessa ehdotetut nimet ovat maantieteellisiä, mutta ne sisältävät numeroita, joiden avulla erotetaan samaa nimitystä käyttävät kivennäisvedet toisistaan. Numeroita sisältäviä alkuperänimityksiä ei hyväksytä, sillä asetuksen tarkoituksena on suojata ainoastaan maantieteellisiä nimiä. Näin ollen näitä 15:tä hakemusta ei voida rekisteröidä.
(5) Tässä asetuksessa säädetyt toimenpiteet ovat maantieteellisiä merkintöjä ja alkuperänimityksiä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä olevat asetuksen (ETY) N:o 2081/92 17 artiklan mukaiset rekisteröintihakemukset hylätään.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 2001.

Labels: 17
0
3
6
18